**ΘΕΩΡΙΑ ΓΛΩΣΣΑΣ – ΣΥΝΟΠΤΙΚΑ**

1. **ΑΝΑΦΟΡΙΚΗ ΠΟΙΗΤΙΚΗ ΛΕΙΤΟΥΡΓΙΑ ΓΛΩΣΣΑΣ:**

* Αναφορική λειτουργία = κυριολεκτική 🡪 Δίνει έμφαση στην δομή του μηνύματος , οι λέξεις χρησιμοποιούνται κυριολεκτικά και έχει ΠΡΑΚΤΙΚΟ Ή ΑΠΟΔΕΙΚΤΙΚΟ ΣΚΟΠΟ.
* Ποιητική λειτουργία= μεταφορική 🡪 Δίνει έμφαση στην μορφή του μηνύματος, οι λέξεις χρησιμοποιούνται μεταφορικά και υπάρχουν σχήματα λόγου , δίνεται παραστατικότητα – εκφραστικότητα και προκαλούνται συναισθήματα (π.χ. συγκίνηση)

1. **ΕΝΕΡΓΗΤΙΚΗ- ΠΑΘΗΤΙΚΗ ΣΥΝΤΑΞΗ:**

* Ενεργητική Σύνταξη 🡪 Έμφαση στο υποκείμενο του ρήματος δηλαδή σε αυτόν που ενεργεί . Το ύφος γίνεται απλό και ζωηρό
* Παθητική Σύνταξη 🡪 Έμφαση στην ενέργεια του ρήματος ή στο αποτέλεσμα μιας ενέργειας. Το ύφος γίνεται πιο επίσημο , ουδέτερο και πυκνό (κυρίως σε επίσημα κείμενα)

1. **ΡΗΜΑΤΙΚΑ ΠΡΟΣΩΠΑ**

* **Α΄ενικό** 🡪 εκφράζει προσωπικό χαρακτήρα και υποκειμενικότητα (γνώμη πομπού), δίνει ΕΞΟΜΟΛΟΓΗΤΙΚΟ ΤΟΝΟ , αναδεικνύει την ευθύνη του πομπού. Το ύφος αποκτά ζωντάνια, αμεσότητα και οικειότητα.
* **Α’ πληθυντικό** 🡪 Δηλώνει καθολικότητα και συλλογική εμπειρία – ευθύνη. Ο πομπός συμμετέχει στο σύνολο. Το ύφος γίνεται άμεσο και οικείο.
* **Β’ ενικό ή β’ πληθυντικό** 🡪δίνει την αίσθηση ότι συνδιαλέγεται μαζί σου ο πομπός , απευθύνεται άμεσα και μεταδίδει προβληματισμό. Το κείμενο αποκτά αμεσότητα και διδακτικό- προτρεπτικό τόνο.
* **Γ’ ενικό ή γ’ πληθυντικό** 🡪 εκφράζει αποστασιοποίηση του πομπού και δίνει ΑΝΤΙΚΕΙΜΕΝΙΚΟΤΗΤΑ στις απόψεις. Το ύφος γίνεται απρόσωπο, ουδέτερο και τυπικό.

1. **ΕΓΚΛΙΣΕΙΣ**

* ΟΡΙΣΤΙΚΗ 🡪 δηλώνει το πραγματικό , το βέβαιο
* ΥΠΟΤΑΚΤΙΚΗ 🡪 δηλώνει το ενδεχόμενο, πιθανό , προτροπή- αποτροπή, απορία , ευχή (π.χ. να τηλεφωνήσεις, ας έρθει, να ζήσετε)
* ΠΡΟΣΤΑΚΤΙΚΗ 🡪 δηλώνει προσταγή , απαγόρευση, παραχώρηση , παράκληση (π.χ. μην τρέχετε, πήγαινε στο καλό κτλ.)

1. **ΜΑΚΡΟΠΕΡΙΟΔΟΣ – ΜΙΚΡΟΠΕΡΙΟΔΟΣ ΛΟΓΟΣ**

* **ΜΑΚΡΟΠΕΡΙΟΔΟΣ 🡪** Αποτελείται από μεγάλες προτάσεις με πολλές κύριες και δευτερεύουσες (καθ’υπόταξη). Ο πομπός εκφράζει σύνθετες και περίπλοκες σκέψεις , αναλυτική συλλογιστική πορεία και λογικές σχέσεις των εννοιών. Το ύφος γίνεται σύνθετο , επίσημο. Ενδέχεται να δημιουργεί νοηματική ασάφεια στον αναγνώστη εάν δεν υπάρχει ειρμός.
* **ΜΙΚΡΟΠΕΡΙΟΔΟΣ 🡪** Αποτελείται από σύντομες προτάσεις και κυριαρχεί η παρατακτική σύνδεση (και, ή…ή… κτλ). Ο πομπός εκφράζει με σαφήνεια το μήνυμά του και επιδιώκει την ευκολότερη κατανόηση. Το ύφος είναι λιτό, απλό. Καθημερινό και ο ρυθμός γρήγορος και κοφτός. Προσδίδεται αμεσότητα και ζωντάνια στο κείμενο.

1. **ΟΝΟΜΑΤΙΚΑ – ΡΗΜΑΤΙΚΑ ΣΥΝΟΛΑ**

* **ΟΝΟΜΑΤΙΚΑ ΣΥΝΟΛΑ :** « Εκτενής περιγραφή» , « Προβολή της είδησης» 🡪 Οι προτάσεις έχουν ως βάση τα ουσιαστικά και συνοδεύονται από άλλες λέξεις που τα προσδιορίζουν. Αυτό κάνει ένα κείμενο απρόσωπο, τυπικό και επίσημο καθώς οι έννοιες είναι αφηρημένες. Χρησιμοποιείται σε επίσημες περιστάσεις.
* **ΡΗΜΑΤΙΚΑ ΣΥΝΟΛΑ:** «Αποδείχθηκε σημαντικός» , « Μετατρέπουν την οικογένεια σε τόπο συγκρούσεων» 🡪 Οι προτάσεις έχουν ως βάση τα ρήματα και συνοδεύονται από άλλες λέξεις που συμπληρώνουν την έννοιά του όπως αντικείμενα , κατηγορούμενα, επιρρηματικούς προσδιορισμούς κτλ. Αυτό κάνει το κείμενο αναλυτικό και σαφές, με ζωντάνια και αμεσότητα. Χρησιμοποιείται στον καθημερινό λόγο.

1. **ΕΡΩΤΗΣΕΙΣ**

* Δίνουν έμφαση : «Είναι δυνατόν ο άνθρωπος να ζήσει χωρίς την τέχνη;»
* Διεγείρουν τον προβληματισμό : « Είναι η φιλανθρωπία λύση για την αντιμετώπιση της φτώχειας και της αδικίας;»
* Προσδίδουν ειρωνικό τόνο : « Άλλωστε κάπως πρέπει να δικαιολογηθεί η θέση των γυναικών στην πανεπιστημιακή καριέρα. Τι πιο δεδομένο από το ότι ευθύνεται η βιολογία τους και όχι ο σεξισμός του εκάστοτε προέδρου;»
* Προσδίδουν αμεσότητα, ζωντάνια και οικειότητα καθώς και μια αίσθηση διαλόγου με τον αναγνώστη
* Έχουν μεταβατικό ρόλο ανάμεσα σε δύο ενότητες
* Διεγείρουν τον προβληματισμό